smcproject/ml-wiki-sentences huggingface dataset:
പ്രവാചകൻ മുഹമ്മദിന്റെ പിതൃസഹോദരനായ അബൂ ത്വാലിബിന്റെ പുത്രനും, മുഹമ്മദിന്റെ പുത്രിയായ ഫാത്വിമയുടെ ഭർത്താവുമാണ് അദ്ദേഹം .
ക്രിസ്തുവർഷം 600 -ൽ മക്കയിലാണ് അലി ജനിച്ചത്.
ഖുറൈഷി ഗോത്രത്തലവനും കഅബയുടെ പരിപാലകനുമായിരുന്നു അലിയുടെ പിതാവ്.
മാതാവ് ഫാതിമ ബിൻത് അസദ് ആയിരുന്നു.
പിതാവാണ് ഉന്നതൻ എന്നർത്ഥമുള്ള അലി എന്ന പേര് അദ്ദേഹത്തിന് നൽകിയത്.
അലി ചെറുപ്പമായിരിക്കുമ്പോൾ മക്കയിൽ കടുത്ത വരൾച്ചയും ക്ഷാമവുമുണ്ടായതായി പറയപ്പെടുന്നു.
തന്മൂലം വലിയൊരു കുടുംബത്തിന്റെ നാഥനായ അബൂ ത്വാലിബിനുണ്ടായ സാമ്പത്തികഞെരുക്കം ലഘൂകരിക്കാൻ അദ്ദേഹത്തിന്റെ സഹോദരന്മാരായ ഹംസയും അബ്ബാസും അലിയുടെ സഹോദരന്മാരായ ത്വാലിബിന്റെയും, ജഅ്ഫറിന്റെയും സംരക്ഷണചുമതല ഏറ്റു.
അലിയുടെ സംരക്ഷണം മുഹമ്മദും (അന്ന് പ്രവാചകനായി അറിയപ്പെട്ടിരുന്നില്ല) ഏറ്റെടുത്തു.
അങ്ങനെ മുഹമ്മദിന്റെ വീട്ടിൽ അദ്ദേഹത്തിന്റെ ശിക്ഷണത്തിൽ വളർന്നു.
പത്ത് വയസ്സ് പ്രായമായ സമയത്ത് അലി ഇസ്‌ലാം മതം സ്വീകരിച്ചു, കുട്ടികളുടെ കൂട്ടത്തിൽ ആദ്യമായി ഇസ്‌ലാം സ്വീകരിച്ച വ്യക്തി അലിയാണ്.
പ്രവാചകൻ മുഹമ്മദ് (സ്വ) യെ വധിക്കാൻ ശത്രുക്കൾ വീട് വളഞ്ഞപ്പോൾ അദ്ദേഹത്തിന്റെ വിരിപ്പിൽ പകരം കിടന്ന് പ്രവാചകനെ മദീനയിലേക്ക് കുടിയേറാൻ സഹായിച്ചത് അലിയാണ്.
പിന്നീട് മക്കക്കാർ മുഹമ്മദ് (സ്വ) യുടെ വശം സൂക്ഷിക്കാൻ ഏല്പിച്ച മുതലുകൾ ഉടമകൾക്ക് കൈമാറിയ ശേഷമാണ് അലി മദീനയിലേക്ക് പോയത്.
മദീനയിലെത്തിയശേഷം തന്റെ മകൾ ഫാത്വിമയെ മുഹമ്മദ് (സ്വ), അലി (റ)ക്ക് വിവാഹം ചെയ്തു കൊടുത്തു.
അന്ന് അലി (റ) ക്ക് 24 വയസ്സും ഫാത്വിമ (റ) ക്ക് 19 വയസ്സുമായിരുന്നു പ്രായം .
തബൂക്ക് യുദ്ധം ഒഴികെ എല്ലാ യുദ്ധങ്ങളിലും അലി (റ), പ്രവാചകനൊപ്പം പങ്കെടുത്തു.
തബൂക്ക് യുദ്ധവേളയിൽ മദീനയിൽ പ്രവാചകന്റെ പ്രതിനിധിയായി നിൽക്കുകയായിരുന്നു.
ധീരയോദ്ധാവ്, ഉന്നതപണ്ഡിതൻ, പ്രഗൽഭപ്രസംഗകൻ, ഐഹികവിരക്തൻ എന്നീ നിലകളിൽ പ്രശസ്തനായിരുന്നു.
’ഇഹത്തിലും പരത്തിലും നീ എന്റെ സഹോദരൻ ‘ എന്ന് അലി (റ) യോട് മുഹമ്മദ് (സ്വ) പറഞ്ഞിട്ടുള്ള വചനം പ്രശസ്തമാണ്.
ബഹുഭൂരിപക്ഷ പിന്തുണയിൽ ഭരണ നേതൃത്വം അബൂബക്കർ ഏറ്റെടുത്തെങ്കിലും ചുരുക്കം ചില പ്രവാചകാനുചരന്മാർ ഭരണനേതൃത്വം അലി ഏറ്റെടുക്കണമെന്ന ആഗ്രഹം വെച്ച് പുലർത്തിയിരുന്നു.
സുന്നി-ഷിയാ വിഭജനത്തിന്റെ പ്രധാന കേന്ദ്രബിന്ദുവായി പിൽകാലത്ത് അലി മാറുവാനിടയായ സാഹചര്യം ഇതായിരുന്നു.
നിർദേശിക്കപ്പെട്ടവരിൽ അവസാന ഘട്ട തിരഞ്ഞെടുപ്പിൽ അലി, ഉസ്മാൻ, സഅദ് എന്നിവർ ബാക്കിയാവുകയും, അതിൽ നിന്ന് ഉസ്മാൻ തിരഞ്ഞെടുക്കപ്പെടുകയുമായിരുന്നു.
പ്രഭാത നമസ്കാരത്തിന് പോകുന്ന വഴിക്ക് വെച്ച് ഖവാരിജുക്കളിൽ പെട്ട ഒരു വ്യക്തി അലിയുടെ നെറ്റിയിൽ വെട്ടി, അതു കാരണം മൂന്ന് ദിവസത്തിനകം അദ്ദേഹം മരണമടഞ്ഞു.
റമദാൻ 17 , വെള്ളിയാഴ്ച ആയിരുന്നു അലി (റ) മരണപ്പെട്ടത്.
(661 ജനുവരി 24) ഇതും കൂടി കാണുക ഷിയാ ഇസ്‌ലാം ഫാത്വിമാ ബിൻത് മുഹമ്മദ് ഹസൻ ഇബ്നു അലി ഹുസൈൻ ഇബ്നു അലി സൈനുൽ ആബിദീൻ അവലംബം
നെല്ലിക്കുത്ത് മുഹമ്മദ് മുസ്‌ലിയാർ ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=നെല്ലിക്കുത്ത് മുഹമ്മദ് മുസ്‌ലിയാർ|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/നെല്ലിക്കുത്ത് മുഹമ്മദ് മുസ്‌ലിയാർ}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=നെല്ലിക്കുത്ത് മുഹമ്മദ് മുസ്‌ലിയാർ}} --~~~~ എന്ന് ചേർക്കുക.
1932-2007 കാലയളവിൽ കേരളത്തിൽ ജീവിച്ചിരുന്ന ചരിത്ര പണ്ഡിതനായ മത പണ്ഡിതൻ ആയിരുന്നു നെല്ലിക്കുത്ത് മുഹമ്മദലി മുസ്‌ല്യാർ എന്ന  നെല്ലിക്കുത്ത് എരികുന്നൻ പാലത്ത്മൂലയിൽ മുഹമ്മദലി മുസ്‌ലിയാർ  .
മലബാർ കാർഷിക കലാപത്തിലെ നേതാവായിരുന്ന ആലി മുസ്‌ല്യാരുടെ പൗത്രൻ എന്ന നിലയിലായിരുന്നു അറിയപ്പെട്ടിരുന്നത് .
അൽബിറൂനിയെയും ഇബ്‌നുബത്തൂത്തയെയും പോലെ ചരിത്ര ശേഖരണത്തിനായി, ശേഖരണ യാത്രകൾക്കുമായി  ജീവിതംതന്നെ ഉഴിഞ്ഞുവെച്ച പ്രതിഭയായിരുന്നു മുഹമ്മദലി മുസ്ലിയാർ .
ഇംഗ്ലീഷ് ചരിത്രകാരന്മാരായിരുന്ന ടെയ്‌ലർ , മില്ലർ ,കേരള  ചരിത്രകാരൻ കെ.കെ മുഹമ്മദ് അബ്ദുൽ കരീം എന്നിവർ സംശയ നിവാരണങ്ങൾക്കായി പലപ്പോഴും അദ്ദേഹത്തെ സമീപിക്കാറുണ്ടായിരുന്നു.
ഡോ. കെ.വി വീരാൻ മൊയ്തീൻ, ഡോ. ഹുസൈൻ രണ്ടത്താണി , ഡോ. കെ. ടി ജലീൽ , ഡോ. ഹുസൈൻ സഖാഫി ചുള്ളിക്കോട്, ഡോ. അബ്ദുർറഷീദ്, പ്രൊഫ. അബ്ദുൽ ഹമീദ് ഫൈസി അമ്പലക്കടവ്, ഡോ. കെ. കെ അബ്ദുസ്സത്താർ, ഡോ. മായിൻകുട്ടി, ഡോ. സക്കീർ ഹുസൈൻ തുടങ്ങിയ നിരവധി പ്രമുഖർ കേരളത്തിനകത്തും പുറത്തും അദ്ദേഹത്തിന്റെ സഹായത്തോടെ ചരിത്രത്തിൽ ഉന്നതബിരുദങ്ങൾ നേടിയിട്ടുണ്ട്.
വിദ്യാർഥികൾക്കും ഗവേഷകർക്കും അദ്ദേഹം ഒരു ജീവനുള്ള വിജ്ഞാനകോശമായിരുന്നു.
കേരളചരിത്രത്തിലെ ത്വബരിയെന്നും മസ്ഊദിയെന്നും ഇബ്‌നുഖൽദൂനെന്നുമെല്ലാം അദ്ദേഹത്തെ വിശേഷിപ്പിക്കുന്നു .
1932 ഒക്‌ടോബർ 25ഇൽ  മഹത്തായ പൈതൃകവും പണ്ഡിതപാരമ്പര്യവുമുള്ള  കുടുംബത്തി ലാണ് മുഹമ്മദലി മുസ്‌ല്യാരുടെ ജനനം.
പണ്ഡിതനും കവിമായിരുന്ന അബ്ദുല്ലക്കുട്ടി മുസ്‌ല്യാരാണ് പിതാവ് , മാതാവ് ഫാത്തിമ സൂഫി പണ്ഡിതനും ഖിലാഫത്ത് പ്രസ്ഥാന നായകനുമായിരുന്ന നെല്ലി കുത്ത് ആലി മുസ്‌ലിയാർ പിതാ മഹാനാണ്   .
പിതാവ് തന്നെയായിരുന്നു  പ്രഥമ ഗുരുനാഥൻ.
മൊയ്തീൻകുട്ടി മുസ്‌ല്യാർ, ശേഷം താഴെക്കോട് കുഞ്ഞലവിമുസ്‌ല്യാർ , ഇ.
കെ അബൂബക്കർ മുസ്‌ല്യാർ , കോട്ടുമല അബൂബക്കർ മുസ്‌ല്യാർ, ഖുതുബി മുഹമ്മദ് മുസ്‌ല്യാർ തുടങ്ങിയ പ്രഗല്ഭരുടെ കീഴിൽ മതപഠനം നടത്തി.
1965 ൽ കാർത്തലയിൽ മുദരിസായി അധ്യാപനത്തിന് തുടക്കം കുറിച്ചു.
പണ്ഡിതനും കവിയുമായ കിടങ്ങയം കെ.ടി ഇബ്‌റാഹീം മുസ്‌ല്യാരുടെ മകൾ മൈമൂനയാണ് ഭാര്യ.
അഞ്ച് പെൺമക്കളും രണ്ട് ആൺമക്കളുമുണ്ട്.
ചരിത്രം തേടിയുള്ള യാത്രകൾ
നാടും വീടും വിട്ട് ചരിത്ര സത്യങ്ങൾ തേടിയുള്ള തന്റെ യാത്രയെ രണ്ട് ഘട്ടമായിട്ടാണ് അദ്ദേഹം തന്നെ വിശേഷിപ്പിക്കുന്നത്.
1951 മുതലുള്ള ഒന്നാംഘട്ടവും 1979 മുതലുള്ള രണ്ടാം ഘട്ടവും.
കേരളം, കർണാടക, തമിഴ്‌നാട് എന്നീ സംസ്ഥാനങ്ങളിൽ അദ്ദേഹം ചെന്നെത്താത്ത ഗ്രന്ഥാലയങ്ങളോ സ്ഥാപനങ്ങളോ ചരിത്ര പ്രാധാന്യമുള്ള പ്രദേശങ്ങളോ ഇല്ല.
ചരിത്ര പുരുഷന്മാരുടെ ഉറവിടങ്ങൾ തേടി ഇരണ്ട് പതിറ്റാണ്ടോളം നീണ്ടുനിന്ന യാത്രകൾ.
വിജ്ഞാനം തേടിയുള്ള യാത്രയിൽ കക്ഷി വഴക്കുകളോ സംഘടനാ പ്രശ്‌നങ്ങളോ അദ്ദേഹത്തിനു മുമ്പിൽ തടസ്സങ്ങളായിരുന്നില്ല.
ആയിരക്കണക്കിന് ഗ്രന്ഥങ്ങളിലൂടെ സഞ്ചരിച്ച് ഗ്രഹിച്ച വിജ്ഞാനങ്ങൾ മരണംവരെ അദ്ദേഹത്തിന്റെ ഓർമയിൽ നിലനിന്നിരുന്നു.
അറബി, ഉറുദു, പേർഷ്യൻ ഭാഷകളിൽ കഴിവുണ്ടായിരുന്ന മുഹമ്മദലി മുസ്‌ല്യാരുടെ രചനകളെല്ലാം ശുദ്ധവും ലളിതവുമായ അറബിഭാഷയിലാണ്.
മലയാളത്തിൽ അദ്ദേഹത്തിന്റേതായി പ്രസിദ്ധീകരിക്കപ്പെട്ട ഏക ഗ്രന്ഥം മലയാളത്തിലെ മഹാരഥന്മാർ എന്ന പേരിൽ 1997 ൽ പുറത്തിറങ്ങി.
പൊന്നാനി സൈനുദ്ദീൻ മഖ്ദൂം മുതൽ ഇ.
കെ അബൂബക്കർ മുസ്‌ല്യാർ വരെയുള്ള പ്രഗൽഭ പണ്ഡിതന്മാരെക്കുറിച്ചുള്ളതാണിത് .
സൈനുദ്ദീൻ മഖ്ദൂമിന്റെ തുഹ്ഫതുൽ മുജാഹിദീന്റെ പരിഭാഷയും ഇദ്ദേഹം നിർവഹിച്ചിട്ടുണ്ട്.
വെളിച്ചം കാണാത്ത കൃതികൾ
തുഹ്ഫതുൽ അഖ്‌യാർ ഫീ താരീഖി ഉലമാഇ മലൈബാർ {കേരളക്കരയിൽ മൺമറഞ്ഞുപോയ പണ്ഡിതശ്രേഷ്ഠരുടെ ജീവചരിത്രമായ ഈ ഗ്രന്ഥത്തിന് മൂന്നുവാള്യമുണ്ട്} 
2.
തുഹ്ഫതുൽ അഖില്ലാഅ് ഫീ താരീഖിൽ ഖുലഫാഅ് - {ഒന്നാം ഖലീഫ അബൂബക്കർ മുതൽ ഉസ്മാനിയാ ഖലീഫ സുൽത്താൻ വഹീദുദ്ദീൻ ഖാൻ വരെയുള്ളവരുടെ ചരിത്രമാണ് ഇതിൽ}
3.
മുഅ്ജമുൽ മുസന്നിഫീൻ - ശൈഖ് ഇസ്മാഈൽ ബാദുഷയുടെ ഹിദായതുൽ ആരിഫീൻ എന്ന കൃതിയുടെ സംഗ്രഹം {ആയിരത്തിഅഞ്ഞൂറോളം പൗരാണിക മുസ്‌ലിം ഗ്രന്ഥകാരന്മാരുടെ ചരിത്രവും ഗ്രന്ഥ വിവരണങ്ങളും ഉൾകൊള്ളുന്നു} 
4.
തുഹ്ഫത്തുൽ ഇഖ്‌വാൻ ഫീ ബയാനിത്തഫാസീറി വൽ മുഫസ്സിറീന ഫിൽ ഖുർആൻ - ഖുർആൻ വ്യാഖ്യാനങ്ങളെയും വ്യാഖ്യാതാക്കളെയും കുറിച്ചുള്ള കൃതിയാണിത്.
അശ്ശംസുൽ മുളീഅഃ - ഖിലാഫത്ത് സമരത്തെക്കുറിച്ച് സമരനായകൻ ആലി മുസ്‌ല്യാരുടെ പൗത്രൻ രചിച്ച കൃതി എന്നത് ഇതിനെ വ്യതിരിക്തമാക്കുന്നു.
അൽ അശ്ആറു വശ്ശുഅറാഉ {കേരളത്തിലെ നൂറോളം കവികളെയും കവിതകളെയും കുറിച്ചുള്ള കൃതി}
7.
ളൗഉല്ലംആത്തു ഫീ താരീഖിസ്സാദാത്ത് {കേരളത്തിലെ സയ്യിദ് കുടുംബങ്ങളുടെ ചരിത്രം}
8.
മജ്മഉശ്ശുറൂഹ്- അറബി വ്യാകരണ ഗ്രന്ഥമായ അൽഫിയ, ഫിഖ്ഹ് ഗ്രന്ഥമായ മിൻഹാജ്, ഉസ്വൂലുൽ ഫിഖ്ഹ് ഗ്രന്ഥമായ ജംഉൽ ജവാമിഅ് തുടങ്ങിയവയുടെ വിവിധ വ്യാഖ്യാനങ്ങളെക്കുറിച്ചുള്ള വിവരണമാണിത്.
ശുറൂഹുൽ ബുർദ { ഇമാം ബൂസുരി ഖസ്വീദതുൽ ബുർദയുടെ നാല്പത്തിയെട്ട് വ്യാഖ്യാനങ്ങൾ ഒരുമിച്ചുകൂട്ടിയത്}
മലയാളത്തിൽ ആദ്യമായി അറബി മലയാള ഭാഷാ നിഘണ്ടു തയ്യാറാക്കിയത് അദ്ദേഹമാണെങ്കിലും പ്രസ്തുത കൃതി  നഷ്ടപ്പെട്ടുപോവുകയുമാണുണ്ടായത്.
ഇതുപോലെ അദ്ദേഹത്തിന്റെ പല രചനകളും നഷ്ടപ്പെട്ടതായി പറയുന്നു.
വിവിധ മൗലീദ് രചയിതാക്കളെപ്പറ്റിയുള്ള വിവരണ ഗ്രന്ഥവും കേരളത്തിലെ വിവിധ പള്ളികളുടെ നിർമ്മാണ വിവരങ്ങളടങ്ങുന്ന മറ്റൊരു കൃതിയും അദ്ദേഹത്തിന്റേതായുണ്ട്.
ഇതിനുപുറമേ ധാരാളം അറബികവിതകളും അദ്ദേഹം എഴുതിയിട്ടുണ്ട്.
ഗ്രന്ഥശേഖരം
പിതാമഹൻ ആലി മുസ്‌ല്യാരിൽ നിന്ന് പൈതൃകമായി ലഭിച്ചതും താൻ ശേഖരിച്ചതും രചിച്ചതുമായ നിരവധി ഗ്രന്ഥങ്ങളുടെ ശേഖരം മുഹമ്മദലി മുസ്‌ല്യാരുടെ വീട്ടിലുണ്ട്.
രണ്ടു ലക്ഷത്തോളം രൂപ വിലമതിക്കുന്ന ശേഖരമായിരുന്നു ആലി മുസ്‌ല്യാരുടേത്.
അവയിൽ ഭൂരിഭാഗവും ഖിലാഫത്ത് സമരകാലത്ത് ബ്രിട്ടീഷുകാർ തീയിട്ട് നശിപ്പിച്ചു.
അവശേഷിക്കുന്നത് മുന്നൂറോളം ഗ്രന്ഥങ്ങൾ മാത്രമായിരുന്നു.
കടുത്ത സാമ്പത്തിക പരാധീനത കാരണം ചില ഗ്രന്ഥങ്ങൾ വിൽക്കാൻ പിതാവ് അബ്ദുല്ലക്കുട്ടി മുസ്‌ല്യാർ നിർബന്ധിതനാവുകയായിരുന്നു.
ബ്രിട്ടീഷുകാർ ബൂട്ടിട്ട് ചവിട്ടിയ അടയാളമുള്ള മഹല്ലിയുടെ രണ്ടു ഭാഗവും ശേഖരത്തിലുണ്ട്.
നിരവധി അലമാരകളിലായി സൂക്ഷിച്ചിട്ടുള്ള ഗ്രന്ഥങ്ങൾ പലതും കാലപ്പഴക്കത്താൽ ദ്രവിക്കാൻ തുടങ്ങിയിട്ടുണ്ട്.
കാലിക്കറ്റ് യൂണിവേഴ്‌സിറ്റി ഇസ്‌ലാമിക് ചെയർ, സി.എച്ച്. മുഹമ്മദ് കോയ മെമ്മോറിയൽ ദുബൈ കൾച്ചറൽ സെന്റർ, പെരുമ്പിലാവ് അബ്ദുല്ലാഹിൽ ഹദ്ദാദ് ട്രസ്റ്റ്, (ഹദ്ദാദ് അവാർഡ്) കോടാമ്പുഴ ദാറുൽ മആരിഫ് അറബിക് കോളേജ് (ഇമാം ഗസ്സാലി അവാർഡ്), 2005 ലെ മഖ്ദൂം അവാർഡ്, മലബാറിലെ ചരിത്രഗവേഷണങ്ങൾക്കുള്ള അദർ ബുക്‌സ് അവാർഡ്, കാലിക്കറ്റ് സർവകലാശാല, കടമേരി റഹ്മാനിയ്യ അറബിക് കോളേജ് തുടങ്ങിയവയുടെ ബഹുമതികൾ എന്നിവ ലഭിച്ചിട്ടുണ്ട്.
ഭൗതിക ബിരുദങ്ങളൊന്നുമില്ലാത്ത മുഹമ്മദലി മുസ്‌ല്യാരുടെ വൈജ്ഞാനിക പ്രഭയിൽ നിന്നും ചരിത്ര ബോധത്തിൽ നിന്നും നിരവധി ഗവേഷണപ്രബന്ധങ്ങളും പുറത്തുവന്നിട്ടുണ്ട്.
2007 ഓഗസ്റ്റ് 7 ന് അദ്ദേഹം അന്തരിച്ചു.
അവലംബം നെല്ലിക്കുത്ത് മുഹമ്മദലി മുസ്‌ലിയാർ/ ഡോ. പി. മുജീബ് നെല്ലിക്കുത്ത്/ കേരള മുസ്ലിം ഹിസ്റ്ററി കോൺഫ്രൻസ് / muslimheritage.in ചന്ദ്രിക വാരാന്തപ്പതിപ്പ് - 1990 സെപ്റ്റംബർ 2 ചന്ദ്രിക വാരാന്തപ്പതിപ്പ്- 2001 സെപ്റ്റംബർ 9 സത്യധാര മാസിക -2007 ഒക്‌ടോബർ 15 അൽ ഇർഫാദ് മാസിക -1998 മാർച്ച് അൽ ഇർഫാദ് മാസിക.
2006 ഡിസംബർ രിസാല മാസിക -1997 ഒക്‌ടോബർ 8 സിറാജ് ഫ്രൈഡേ ഫീച്ചർ - 1996 നവംബർ 22 തേജസ് ആഴ്ചവട്ടം 2006 ഫെബ്രുവരി മാധ്യമം ദിനപത്രം 2009 ആഗസ്റ്റ് 7 മലയാള മനോരമ ശ്രീ. 2006 ഒക്‌ടോബർ 8 മലയാളത്തിലെ മഹാരഥന്മാർ - ഇർഷാദ് പബ്ലിക്കേഷൻസ് 1997 നമ്മുടെ നാട് പുണ്യനാട് നെല്ലിക്കുത്ത് നുസ്‌റത്ത് കൾച്ചറൽ സെന്റർ സ്പന്ദനം - നെല്ലിക്കുത്ത് മഹല്ല് സ്മരണിക പത്തായം - താനൂർ ഇസ്‌ലാഹുൽ ഉലൂം അറബിക് കോളേജ് സുവനീർ 2008 മാതൃഭൂമി എഡിറ്റോറിയൽ- 2009 ആഗസ്റ്റ് 7 ↑ മലയാളത്തിലെ മഹാരഥന്മാർ - ഇർഷാദ് പബ്ലിക്കേഷൻസ് 1997
ലളിത് മോഹൻ ബാനർജി
ഒരു ഇന്ത്യൻ സർജൻ, മെഡിക്കൽ അക്കാദമിക്, കൊൽക്കത്ത സർവകലാശാലയിൽ നിന്ന് മാസ്റ്റർ ഓഫ് സർജറി ബിരുദം നേടിയ ആദ്യത്തെ മെഡിക്കൽ പ്രൊഫഷണൽ എന്നിവയൊക്കെയായിരുന്നു ലളിത് മോഹൻ ബാനർജി .
കൽക്കട്ട സർവ്വകലാശാലയുടെ ആർ. ജി. കർ മെഡിക്കൽ കോളജ് ആശുപത്രിയിൽ അദ്ദേഹം ശസ്ത്രക്രിയ പ്രൊഫസറായിരുന്നതു കൂടാതെ ഇന്ത്യൻ പ്രസിഡന്റിന് സ്വകാര്യ സർജനുമായിരുന്നു അദ്ദേഹം.
അസോസിയേഷൻ ഓഫ് സർജൻസ് ഓഫ് ഇന്ത്യയുടെ സ്ഥാപകരിലൊരാളായ അദ്ദേഹം അതിന്റെ മൂന്നാമത്തെ പ്രസിഡന്റായിരുന്നു (1941-1942).
ഈ കാലഘട്ടത്തിലാണ് പ്രശസ്ത കവിയും നോബൽ സമ്മാന ജേതാവുമായ രബീന്ദ്രനാഥ ടാഗോറിന്റെ കൂടെ പ്രവർത്തിക്കാൻ അദ്ദേഹത്തിന് അവസരം ലഭിച്ചത്.
വൈദ്യശാസ്ത്രത്തിന് നൽകിയ സംഭാവനകൾക്ക് 1955 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ് പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
സോഡെപൂരിലെ ഒരു റോഡിന് ഡോ. എൽ എം ബാനർജി റോഡ് എന്ന് പേരിട്ടു.
വിനിൽ പോൾ ഇംഗ്ലീഷ് വിലാസം https://ml.wikipedia.org/wiki/Vinil_Paul
മലയാളത്തിലെ ഒരു എഴുത്തുകാരനാണ് വിനിൽ പോൾ .
കേരളസാഹിത്യ അക്കാദമിയുടെ വൈജ്ഞാനികസാഹിത്യത്തിനുള്ള ജി.എൻ. പിള്ള എൻഡോവ്മെന്റ് പുരസ്കാരം നേടിയിട്ടുണ്ട് .
ശ്രീശങ്കരാചാര്യ സംസ്‌കൃത സർവകലാശാലയിലെ മലയാള വിഭാഗം മേധാവിയായിരുന്ന പ്രഫ.
സ്കറിയ സക്കറിയയുടെ സ്മരണാർത്ഥം സാംസ്കാരിക പഠന മേഖലയിലെ യുവഗവേഷകരുടെ മികച്ച ഗ്രന്ഥത്തിന് 2024-ൽ സർവകലാശാല ഏർപ്പെടുത്തിയ പ്രഥമ പുരസ്കാരം ലഭിച്ചത് വിനിൽ പോളിനാണ്.
2 ജീവിതരേഖ വിനിൽ പോൾ കൊല്ലം ശ്രീനാരായണ സാഹിത്യോത്സവത്തിൽ പ്രഭാഷണം നടത്തുന്നു 2024
കോട്ടയം ജില്ലയിലെ ആർപ്പുക്കരയിൽ 1987 ൽ അന്നമ്മ പോൾ - പോൾ ജോസഫ് ദമ്പതികളുടെ മകനായി ജനിച്ചു.
മഹാത്മാഗാന്ധി സർവ്വകലാശാലയിലെ സ്കൂൾ ഓഫ് സോഷ്യൽ സയൻസിൽ നിന്നും ചരിത്രത്തിൽ ബിരുദാനന്തര ബിരുദവും എം ഫിൽ ബിരുദവും പാസായി.
ഡൽഹിയിലെ ജവഹർലാൽ നെഹ്റു സർവ്വകലാശാലയിലെ സെന്റർ ഫോർ ഹിസ്റ്റോറിക്കൽ സ്‌റ്റഡീസിലെ ആധുനിക ചരിത്ര വിഭാഗത്തിൽ നിന്ന്  കേരളത്തിലെ അടിമത്തവുമായി ബന്ധപ്പെട്ട വിഷയത്തിൽ ഗവേഷണ ബിരുദം നേടി.
കൊല്ലം ഫാത്തിമാ മാതാ നാഷണൽ കോളേജിൽ ചരിത്ര വിഭാഗത്തിൽ അധ്യാപകനാണ്.
അടിമകേരളത്തിന്റെ ആദ്യശ്യ ചരിത്രം (ഡി.സി ബുക്‌സ് 2021), ദളിത് ചരിത്രദംശനം (മാതൃഭൂമി, 2022), മഞ്ചാടിക്കരി ഒളിച്ചോട്ടത്തിന്റ വിമോചന ദൈവശാസ്ത്രം (സാഹിത്യ പ്രവർത്തക സംഘം, 2022), മൃഗയ : കേരളത്തിന്റെ നായാട്ടു ചരിത്രം (ഡി.സി. ബുക്‌സ്, 2022) എന്നീ പുസ്തകങ്ങൾ പ്രസിദ്ധീകരിച്ചു.
പുരസ്കാരങ്ങൾ കേരളസാഹിത്യ അക്കാദമിയുടെ വൈജ്ഞാനികസാഹിത്യത്തിനുള്ള ജി.എൻ. പിള്ള എൻഡോവ്മെന്റ് പുരസ്കാരം അവലംബം
ലിയോനാർഡോ ബ്രൂണി ഇംഗ്ലീഷ് വിലാസം https://ml.wikipedia.org/wiki/Leonardo_Bruni Leonardo Bruni Leonardo Bruni, engraving by Theodor de Bry
ലിയോനാർഡോ ബ്രൂണി (അല്ലെങ്കിൽ ലിയോനാർഡോ അരീറ്റിനോ, സി .1370 - മാർച്ച് 9, 1444) ഒരു ഇറ്റാലിയൻ മനുഷ്യസ്നേഹി, ചരിത്രകാരൻ, രാഷ്ട്രതന്ത്രജ്ഞൻ എന്നിവ ആയിരുന്നു.
നവോത്ഥാനകാലത്തെ ഏറ്റവും പ്രധാനപ്പെട്ട മാനവിക ചരിത്രകാരനും ആയിരുന്നു.
ആദ്യ ആധുനിക ചരിത്രകാരൻ എന്നാണ് അദ്ദേഹത്തെ വിളിച്ചിരിക്കുന്നത്.
പുരാതനകാലം , മധ്യകാലഘട്ടം , ആധുനിക കാലഘട്ടങ്ങൾ ,  എന്നീ ചരിത്രത്തിന്റെ മൂന്നു കാലഘട്ട വീക്ഷണങ്ങൾ ഉപയോഗിച്ച് എഴുതിയ ഏറ്റവും ആദ്യത്തെ വ്യക്തിയായിരുന്നു അദ്ദേഹം.
ബ്രൂണി കാലഘട്ടത്തെ നിർവ്വചിക്കാൻ ഉപയോഗിക്കുന്ന തീയതി കൃത്യമല്ല.
ഇന്നത്തെ ആധുനികകാല ചരിത്രകാരന്മാർ ഉപയോഗിക്കുന്നതും   എന്നാൽ ചരിത്രത്തിന്റെ ട്രിപാർടൈറ്റ് വിഭാഗത്തിന്റെ ആശയപരവും അടിസ്ഥാനപരവുമായ അടിത്തറയിലാണ് അദ്ദേഹം പ്രവർത്തിച്ചിരുന്നത്.
ബിബ്ലിയോഗ്രാഫി Latin text and English translation: കുറിപ്പുകൾ അവലംബങ്ങൾ Field, Arthur: "Leonardi Bruni, Florentine traitor? Bruni, the Medici, and an Aretine conspiracy of 1437", Renaissance Quarterly 51 (1998): 1109-50.
Hankins, James: Repertorium Brunianum : a critical guide to the writings of Leonardo Bruni, Rome : Istituto Storico Italiano per il Medio Evo 1997 Ianziti, Gary.
"Writing History in Renaissance Italy: Leonardo Bruni and the Uses of the Past" (2010) "Leonardo Bruni" .
McManus, Stuart M., 'Byzantines in the Florentine polis: Ideology, Statecraft and ritual during the Council of Florence', The Journal of the Oxford University History Society , 6 (Michaelmas 2008/Hilary 2009), 1-23 Reeser, Todd W. Chapter 2 in Setting Plato Straight: Translating Ancient Sexuality in the Renaissance (Chicago: U of Chicago Press, 2016).
ബാഹ്യ ലിങ്കുകൾ Wikimedia Commons has media related to Leonardo Bruni .
ലത്തീൻ വാക്യം ഓൺലൈനിൽ An vulgus et literati eodem modo per Terentii Tullique tempora Romae locuti sint Calphurnia et Gurgulia Archived 2021-03-18 at the Wayback Machine .
De Bello Gallico Adversus Gothos Archived 2020-11-23 at the Wayback Machine .
{{ cite book }} : Check | archiveurl= value ( help ) CS1 maint: unrecognized language ( link ) Digitized from a copy at the John Adams Library Archived 2008-07-27 at the Wayback Machine .
De studijs et litteris ad illustem dominam baptistam de malatesta tractatulus.
Leipzig 1496.
Epistola ad Baptistam de Malatestis.
De interpretatione recta on Wikisource Lewis E 54 De primo bello punico (On the first Punic War) at OPenn ജർമൻ ഗ്രന്ഥങ്ങൾ ഓൺലൈനിൽ De duobus amantibus Guiscardo et Sigismunda.
Ulm, Johann Zainer, ca.
1476-1477.
From the Rare Book and Special Collections Division at the Library of Congress ലിയോനാർഡോ ബ്രൂണി public domain audiobooks from LibriVox
ലിസ ഒമോറോഡിയൻ ഇംഗ്ലീഷ് വിലാസം https://ml.wikipedia.org/wiki/Lisa_Omorodion
നൈജീരിയൻ നടിയും ചലച്ചിത്ര നിർമ്മാതാവും വ്യവസായിയുമാണ് ലിസ ഒമോറോഡിയൻ രാജകുമാരി ലിസ ഒമോറോഡിയൻ എന്നുമറിയപ്പെടുന്നു.
ജോസഫ് ബെഞ്ചമിൻ, മൊണാലിസ ചിന്ത എന്നിവർക്കൊപ്പം 2013-ൽ പുറത്തിറങ്ങിയ ഫസ്റ്റ് കട്ട് എന്ന ചിത്രത്തിലെ പ്രധാന വേഷത്തിലൂടെയാണ് അവർ കൂടുതൽ അറിയപ്പെടുന്നത്.
ലണ്ടനിലാണ് ഒമോറോഡിയൻ ജനിച്ചത്.
എഡോ വംശജനായ അവരുടെ പിതാവ് ഒരു എഞ്ചിനീയറും ഹെൻസ്‌മോർ ഓയിൽ ആൻഡ് ഗ്യാസിന്റെ സ്ഥാപകനുമാണ്.
അമ്മ ഒരു അഭിഭാഷകയുമാണ്.
അവർ ആറ് മക്കളിൽ അഞ്ചാമത്തേതാണ്.
ഒമോറോഡിയൻ നൈജീരിയയിലെ ലാഗോസിലെ കൊറോണ പ്രൈമറി സ്കൂളിൽ ചേർന്നു.
പ്രൈമറി സ്കൂളിൽ പഠിക്കുമ്പോൾ, അവർ സ്കൂളിലെ നാടക ക്ലബ്ബിൽ ചേർന്നു.
അവിടെ കലയോടുള്ള അവരുടെ അഭിനിവേശം ജ്വലിച്ചു.
അതിനുശേഷം അവർ മൂന്ന് വർഷം കമാൻഡ് സെക്കൻഡറി സ്കൂളിലും തുടർന്ന് അറ്റ്ലാന്റിക് ഹാളിലും പോക്ക എപെ സെക്കൻഡറി സ്കൂളിലും സീനിയർ സെക്കൻഡറി സ്കൂൾ വർഷങ്ങളിൽ പഠിച്ചു.
അവിടെ അവർ നാടക ക്ലബ്ബിന്റെ ഭാഗമായിരുന്നു.
തുടർന്ന് അവർ ലാഗോസ് യൂണിവേഴ്സിറ്റിയിൽ ചേർന്നു.
അവിടെ സാമ്പത്തിക ശാസ്ത്രത്തിൽ ബിരുദം നേടി.
ഒമോറോഡിയൻ 2013-ൽ തന്റെ ആദ്യ ഫീച്ചർ ഫിലിം ഫസ്റ്റ് കട്ട് നിർമ്മിക്കുകയും അഭിനയിക്കുകയും ചെയ്തു.
ബലാത്സംഗം, ഗാർഹിക പീഡനം തുടങ്ങിയ സെൻസിറ്റീവ് വിഷയങ്ങളിൽ സാമൂഹിക അവബോധം സൃഷ്ടിച്ചതിലൂടെ ചിത്രം ശ്രദ്ധിക്കപ്പെട്ടു.
അതേ വർഷം, അവർ നൈജീരിയൻ ഫിലിം പ്രൊഡക്ഷൻ കമ്പനിയായ പ്ലാറ്റിനം സ്റ്റുഡിയോസ് സ്ഥാപിച്ചു.
അതിനുശേഷം അവർ Schemers (2015), The Inn (2016) Karma is Bae (2017) തുടങ്ങിയ മറ്റ് സിനിമകൾ നിർമ്മിക്കുകയും അഭിനയിക്കുകയും ചെയ്തിട്ടുണ്ട്.
2014-ൽ ഒബി എമെലോണി സംവിധാനം ചെയ്ത ദി കാലാബാഷ് എന്ന പരമ്പരയിൽ ചെറിയ സ്‌ക്രീൻ അഭിനയത്തിൽ അരങ്ങേറ്റം കുറിച്ച അവർ 2015-ൽ, എൻഡാനി ടിവി നിർമ്മിച്ച സ്കിന്നി ഗേൾ ഇൻ ട്രാൻസിറ്റ് എന്ന നിരൂപക പ്രശംസ നേടിയ ടെലിവിഷൻ പരമ്പരയിൽ ഫോലാകെമിയായി അഭിനയിക്കാൻ തുടങ്ങി.
ചലച്ചിത്രനിർമ്മാണത്തിനും അഭിനയത്തിനും പുറമെ, ഓമോറോഡിയൻ അവരുടെ പിതാവ് സ്ഥാപിച്ച ഓയിൽ ആൻഡ് ഗ്യാസ് സ്ഥാപനമായ ഹെൻസ്‌മോർ ഓയിലിന്റെ ബോർഡിൽ ഡയറക്ടറായി പ്രവർത്തിക്കുന്നു.
2016-ൽ, നൈജീരിയ മെറിറ്റോറിയസ് അവാർഡ് ഈ വർഷത്തെ ഏറ്റവും മികച്ച നടിക്കുള്ള അവാർഡ് ഒമോറോഡിയോണിന് ലഭിച്ചു.
2016-ൽ SME100 ആഫ്രിക്കയുടെ നൈജീരിയയിലെ 25 വയസ്സിന് താഴെയുള്ള സംരംഭകരായ സ്ത്രീകളിൽ ഒരാളായി അവർക്ക് അംഗീകാരം ലഭിച്ചു.
അതേ വർഷം തന്നെ, സിറ്റി പീപ്പിൾ അവാർഡുകൾ ഈ വർഷത്തെ ഏറ്റവും മികച്ച നടിയായി നാമനിർദ്ദേശം ചെയ്യപ്പെട്ടു.
2014-ലെ ഹൗസ് ഓഫ് മാലിക്, 2016-ലെ വാൻഗാർഡ് അല്ലൂർ, 2018-ലെ ലാ 'മോഡ് എന്നിവയുൾപ്പെടെ നിരവധി ശ്രദ്ധേയമായ നൈജീരിയൻ മാസികകൾ ഒമോറോഡിയോൺ കവർ ചെയ്തിട്ടുണ്ട്.
ലെന നദി ഇംഗ്ലീഷ് വിലാസം https://ml.wikipedia.org/wiki/Lena_River
സൈബീരിയയിൽ നിന്നും ഉത്ഭവിച്ചു ആർട്ടിക് കടലിൽ പതിക്കുന്ന ഒരു റഷ്യൻ നദി ആണ് ലെന നദി .
4,294 കി.
മീ (2,668 മൈൽ) നീളമുള്ള ലെന നദിക്ക് 2,490,000 ചതുരശ്ര കിലോമീറ്റർ (960,000 ചതുരശ്ര മൈൽ) വിസ്തൃതിയുള്ള നീർത്തടം ഉണ്ട്.
ഇത് ലോകത്തിലെ 11-മത്തെ ഏറ്റവും നീളം കൂടിയ നദി ആണ് .
സൈബീരിയയിലെ ബൈക്കൽ മലനിരകളിൽ ആണ് ഈ നദിയുടെ ഉത്ഭവ സ്ഥാനം.
ലോസ്റ്റ് ഇൻ സ്പേസ് (ടെലിവിഷൻ പരമ്പര) ഇംഗ്ലീഷ് വിലാസം https://ml.wikipedia.org/wiki/Lost_in_Space_(2018_TV_series)
2018 ൽ സംപ്രേക്ഷണം ആരംഭിച്ച നെറ്റ്ഫ്ലിക്സ് ശാസ്ത്രകഥാ പരമ്പരയാണ് ലോസ്റ്റ് ഇൻ സ്പേസ്.
ആൽഫ സെഞ്ചുറിയിലേക്ക് ചേക്കേറാൻ യാത്ര നടത്തുന്ന ഒരു പറ്റം ബഹിരാകാശ സഞ്ചാരികളുടെ കഥയാണ് ഈ പരമ്പര പറയുന്നത്.
ഒരു ഉൽക്ക പതനത്തിൽ വാസയോഗ്യം അല്ലാതായിക്കൊണ്ടിരിക്കുന്ന ഭൂമിയിൽ നിന്നും ആൽഫ സെഞ്ചുറിയിലെ ഗ്രഹങ്ങളിലേക്ക് യാത്ര പുറപ്പെടുന്ന റോബിൻസൺ കുടുംബത്തിന്റെ സാഹസങ്ങൾ ആണ് ഇതിവൃത്തം .
രണ്ടു പരമ്പരയിൽ 20 എപ്പിസോഡ് പിന്നിട്ട ഈ പരമ്പര മൂന്നാമത്തെ സീസണിനായി 2021-ൽ പുതുക്കിയിട്ടുണ്ട് അവലംബം
നവധാര തിയറ്റേഴ്സ്, പൂഞ്ഞാർ ഇംഗ്ലീഷ് വിലാസം https://ml.wikipedia.org/wiki/Poonjar_Navadhara
കേരളത്തിലെ ഒരു നാടകസമിതിയായിരുന്നു കോട്ടയം ജില്ലയിലെ പൂഞ്ഞാർ ആസ്ഥാനമായുള്ള പൂഞ്ഞാർ നവധാര .
ഗാനമേള ട്രൂപ്പ്.
ഗായക സംഘം, ബാലെ, ബാന്റ് സെറ്റ് എന്നിവയും സമിക്കുണ്ടായിരുന്നു.
കേരളത്തിൽ നാടകങ്ങൾക്കുണ്ടായ തകർച്ചയിൽ ഈ സമിതി പിന്നീട് മറ്റുടമസ്ഥതയിൽ ഗാനമേള മാത്രമായി ചുരുക്കി.
കേരളത്തിൽ അങ്ങോളമിങ്ങോളം സമിതി നിരവധി നാടകങ്ങൾ അവതരിപ്പിച്ചു.
1976 ആഗസ്റ്റ് 15നാ ണ് ഈ സമിതി പ്രവർത്തനം തുടങ്ങിയത്.
ഒരു സാമൂഹ്യ സംഗീത നാടകമായ ഹേബിയസ് കോർപ്പസ് ആയിരുന്നു ആദ്യാവതരണം.
1986 ൽ ദശാബ്ദി പ്രമാണിച്ച് സമിതി ഒരു സുവനീർ പുറത്തിറക്കി.
ഫാദർ ഈപ്പൻ ഏർത്തയിൽ ഈ സമിതിയുടെ രക്ഷാധികാരിയായിരുന്നു.
തിലകനെപോലെയും ജോസ് ആലഞ്ചേരിയെപ്പോലെയും പ്രമുഖരായ നിരവധി സംവിധായകർ സമിതിയുമായി ബന്ധപ്പെട്ട് പ്രവർത്തിച്ചു.
മോചനം എന്ന നാടകത്തിലെ അഭിനയത്തിന് എം.എസ്. തൃപ്പൂണിത്തുറക്ക് നല്ല നാടക നടനുള്ള സംസ്ഥാന അവാർഡ് ലഭിച്ചു.
നിരവധി വേദികൾ ലഭിച്ച ഈ നാടത്തിന്റെ അവതരണത്തോടെ ഈപ്പനച്ചന്റെ നേതൃത്വത്തിൽ കേരളത്തിലെ പ്രധാന സമിതികളിലൊന്നായി നവധാര വളർന്നു.
മോചനത്തിന്  പ്രൊഫഷണൽ നാടകങ്ങൾക്കുള്ള മൂന്നു സംസ്ഥാന അവാർഡുകൾ ലഭിച്ചു.
കേരളത്തിലും വടക്കേ ഇന്ത്യയിലും ധാരാളം വേദികൾ ലഭിച്ചു.
നാടകങ്ങൾ ഹേബിയസ് കോർപ്പസ് പിപാസ അനന്തം അജ്ഞാതം പശ്ചിമഘട്ടം തീരം കാശ്മീരം സ്വപ്ന രഥം മോചനം (നാടകകൃത്ത്: വർഗീസ് പോൾ) ജസ്റ്റിസ് (നാടകകൃത്ത്: വർഗീസ് പോൾ) സാഗരം വസന്തം പണ്ട് പണ്ട് പണ്ടൊരിക്കൽ സമിതിയുമായി സഹകരിച്ചിരുന്ന പ്രമുഖർ തിലകൻ പങ്കജവല്ലി കെ.എം. ധർമ്മൻ ജോസ് ആലഞ്ചേരി വർഗീസ് പോൾ പി. ഭാസ്കരൻ ആർട്ടിസ്റ്റ് കേശവൻ സുന്ദരൻ കല്ലായി ശ്രീമൂലനഗരം വിജയൻ ചൊവ്വല്ലൂർ കൃഷ്ണൻകുട്ടി കുമരകം രാജപ്പൻ ആർട്ടിസ്റ്റ് സുജാതൻ അവലംബം പുറം കണ്ണികൾ നവധാര തിയറ്റേഴ്സ് പൂഞ്ഞാർ – ദശാബ്ദി സ്മരണിക
കൗമാരക്കുറ്റവാസന ഇംഗ്ലീഷ് വിലാസം https://ml.wikipedia.org/wiki/Juvenile_delinquency ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
പ്രായപൂർത്തിയെത്താത്തവരിൽ കാണുന്ന കുറ്റവാസനയാണ്, കൗമാരക്കുറ്റവാസന (ജുവനൈൽ ഡിലിങ്‌ക്വൻസി) എന്നു പറയുന്നത്.
അവഗണന എന്നർഥം വരുന്ന 'ഡിലിങ് ക്വയർ' (delinquere) എന്ന ലാറ്റിൻ പദത്തിൽ നിന്നാണ് 'ഡിലിങ്‌ക്വൻസി' എന്ന ആംഗലേയപദത്തിന്റെ ഉത്പത്തി.
സമൂഹത്തിന്റെ പെരുമാറ്റച്ചട്ടങ്ങളെ ചില കൗമാരപ്രായക്കാർ പൂർണമായി അവഗണിക്കുന്നു എന്നു ധ്വനിപ്പിക്കുവാനാണ്y(bad) ഈ വാക്ക് പ്രധാനമായും ഉപയോഗിക്കുന്നത്.
ഏഴിനും പതിനെട്ടിനും മധ്യേപ്രായമുള്ള കൗമരപ്രായക്കരിൽ കണ്ടു വരുന്നതും സാമൂഹിക വിരുദ്ധവും ശിക്ഷയ്ക്കോ തിരുത്തലുകൾക്കോ അർഹവുമായ കുറ്റകൃത്യങ്ങൾ ചെയ്യുവാനുള്ളതുമായ സ്വഭാവ പ്രവണതയാണ് ആംഗല ഭാഷയിൽ ജുവനൈൽ ഡെലിംക്വൻസി എന്നു വിളിക്കുക.
ഇന്ത്യൻ ശിക്ഷാനിയമമനുസരിച്ച്, (വകുപ്പ് 82) ഏഴു വയസ്സിൽ താഴെയുള്ള കുട്ടികൾ ചെയ്യുന്ന ഒരു പ്രവൃത്തിയും കുറ്റകൃത്യമായി പരിഗണിച്ചിട്ടില്ല.
കുറ്റവാളിയിൽ ബാല്യകാലത്തുതന്നെയൊ യുവത്വത്തിൻറെ ആരംഭദശയിലോ ആണ് കുറ്റവാസന ജന്മമെടുക്കുന്നത് എന്ന് ചില മനഃശാസ്ത്ര പഠനങ്ങൾ സൂചിപ്പിക്കുന്നു.
കുട്ടികളെ കുറ്റവാളികളാക്കുന്ന ആവേഗങ്ങൾ (impulses) എല്ലാവരിലുമുണ്ട്.
പക്ഷേ ഭൂരിപക്ഷം പേർക്കും അവയെ ധാർമ്മിക മൂല്യങ്ങൾ കൊണ്ട് നിയന്ത്രിക്കാൻ കഴിയുന്നതുകൊണ്ട് അവർ കുറ്റവാളികളാകുന്നില്ല എന്നു മാത്രം.
വ്യവസായവത്കൃതങ്ങളായ വികസിതരാഷ്ട്രങ്ങളിലെ കുട്ടികളിൽ കുറ്റവാസന വർദ്ധിച്ചുവരുന്നതായി സൂചനകളുണ്ട്.
രണ്ടു ലോകമഹായുദ്ധങ്ങളുടെ കാലയളവുകളിലും ഈ പ്രവണത വർദ്ധിച്ചിരുന്നതായി റിപ്പോർട്ടുകൾ സൂചിപ്പിക്കുന്നു.
10 മുതൽ 17 വയസ്സുവരെയുള്ള 80 ഇന്ത്യൻ കുട്ടികളെക്കുറിച്ചുള്ള പഠനപ്രകാരം, മാതാപിതാക്കൾ തമ്മിൽ വളരെ ഐക്യത്തിൽ കഴിയുന്ന കുടുംബങ്ങളിൽ നിന്നും വരുന്ന കുട്ടികളിൽ 25%പേരിൽ മാത്രമാണ് കുറ്റവാസനയുള്ളത്.
മാതാപിതാക്കൾ തമ്മിൽ അഭിപ്രായഭിന്നതകളും വഴക്കുകളും ഉണ്ടാകാറുള്ള കുടുംബങ്ങളിൽ നിന്നും വരുന്ന കുട്ടികളിൽ 62.5%പേരിൽ കുറ്റവാസന ഉണ്ട്.
ജുവനൈൽ ഡെലിംക്വൻസിയുടെ പിന്നിലുള്ള ഘടകങ്ങൾ വ്യക്തിപരമായവയേക്കാളുപരി സാമൂഹിക ഘടകങ്ങളാണെന്ന് കണ്ടെത്തിയിട്ടുണ്ട്.
കൗമാര പ്രായക്കാരുടെ ശാരീരിക- മാനസിക പ്രത്യേകതകൾ കണക്കിലെടുത്തുകൊണ്ട് വിദഗ്ദ്ധരുടെ നേതൃത്വത്തിൽ നൽകപ്പെടുന്ന കൗമാര- ജീവിതനൈപുണീ വിദ്യാഭ്യാസവും, ലിംഗസമത്വത്തിലൂന്നിയ ശാസ്ത്രീയ ലൈംഗികാരോഗ്യ വിദ്യാഭ്യാസവും, ലഹരി വിമോചന പരിപാടികളും ഇത്തരം പ്രശ്നങ്ങൾക്ക് ഒരു പരിധി വരെ പരിഹാരമാണെന്ന് ആരോഗ്യരംഗത്തെ വിദഗ്ദ്ധർ ചൂണ്ടിക്കാട്ടുന്നു.
പല വികസിത രാജ്യങ്ങളും ഇത്തരം ശാസ്ത്രീയ ബോധവൽക്കരണ പരിപാടികൾ മികച്ച രീതിയിൽ നടത്തി വരുന്നു.
ഡിലിങ് ക്വൻസി ഇന്ന് ലോകത്തെ എല്ലാ രാഷ്ട്രങ്ങളേയും അലട്ടുന്ന പ്രശ്നമാണ്.
എന്നാൽ ഏതെല്ലാം പ്രവൃത്തികളാണ് ഡിലിങ് ക്വൻസി ആയി കണക്കാക്കേണ്ടത് എന്ന കാര്യത്തിലും ഡിലിങ് ക്വൻസി നിർണയിക്കുവാനുള്ള ഉയർന്ന പ്രായപരിധി ഏതായിരിക്കണം എന്നതിലും രാഷ്ട്രങ്ങൾ തമ്മിൽ ഏകാഭിപ്രായം ഇല്ല.
ഉത്തരഅമേരിക്ക, ലാറ്റിൻ അമേരിക്ക എന്നിവിടങ്ങളിൽ ഡിലിങ് ക്വൻസി നിർണയിക്കുവാനുള്ള ഉയർന്ന പ്രായപരിധി 18 ആണ്.
ഇന്ത്യയിൽ ആൺകുട്ടികൾക്ക് 16-ഉം പെൺകുട്ടികൾക്ക് 18-ഉം ആയി നിശ്ചയിച്ചിരിക്കുന്നു.
8 വയസ്സിനു താഴെ പ്രായമുള്ളവരുടെ കുറ്റകൃത്യങ്ങൾ ഡിലിങ് ക്വൻസി ആയി കണക്കാക്കുന്നില്ല.
സ്വന്തം പ്രവൃത്തിയുടെ അനന്തരഫലങ്ങൾ എന്തൊക്കെ ആയിരിക്കുമെന്നു മുൻകൂട്ടി മനസ്സിലാക്കുവാനുള്ള കഴിവ് ഇവർക്കില്ല എന്നതാണ് ഇതിനുകാരണം.
ഇളംപ്രായക്കാരുടേയും മുതിർന്നവരുടേയും കുറ്റകൃത്യങ്ങളെ വ്യത്യസ്ത രീതികളിൽ വിലയിരുത്തണമെന്ന ആശയത്തിനു പ്രചാരം സിദ്ധിച്ചത് 20-ാം ശ.
1899-ൽ ഇല്ലിനോയിയിലെ (Illinois) കുക്ക് കൗൺടിയിൽ (Cook County) ലോകത്തെ പ്രഥമ ജൂവനൈൽ കോടതി സ്ഥാപിക്കപ്പെട്ടതോടു കൂടിയാണ് ബാലകുറ്റവാളികളേയും മുതിർന്ന കുറ്റവാളികളേയും വേർതിരിച്ചു കാണുന്ന അവസ്ഥ സംജാതമായത്.
എന്നാൽ ഇതിനു മുൻപും ബാലകുറ്റവാളികളോട് വ്യത്യസ്തമായ സമീപനം കൈക്കൊള്ളുവാൻ അപൂർവം ചില ശ്രമങ്ങൾ ഉണ്ടായിട്ടുണ്ട്.
സ്വഭാവവൈകല്യങ്ങളുള്ള കുട്ടികളെ നേർവഴിക്കു നയിക്കുക എന്ന ലക്ഷ്യത്തോടുകൂടി 1704-ൽ റോമിൽ പോപ്പ് ക്ലെമന്റ് ​XI (Pope Clement XI) ഒരു പ്രത്യേക കേന്ദ്രം ആരംഭിച്ചു.
1756-ൽ 'ദ് മറൈൻ സൊസൈറ്റി ഒഫ് ഇംഗ്ലണ്ട്' (The Marine Society) ബാലകുറ്റവാളികളുടെ സ്വഭാവപരിഷ്കരണത്തിനായി ഒരു പ്രത്യേകകേന്ദ്രവും ആരംഭിച്ചു.
ഇതിനുശേഷം സമാനസ്വഭാവമുള്ള നിരവധി സ്ഥാപനങ്ങൾ ഇംഗ്ലണ്ടിൽ പ്രവർത്തനമാരംഭിക്കാൻ തുടങ്ങി.
1825-ഓടുകൂടി ന്യൂയോർക്ക് നഗരത്തിൽ കുട്ടികൾക്കായുള്ള ഒരു 'അഭയകേന്ദ്രം' (House of refuge) പ്രവർത്തിച്ചു തുടങ്ങി.
ഈ സ്ഥാപനമാണ് പില്ക്കാലത്തെ ദുർഗുണപരിഹാര പാഠശാലകൾക്ക് വഴിയൊരുക്കിയത്.
ഡിലിങ്ക്വൻസി ഉണ്ടാകുവാനുള്ള കാരണങ്ങൾ
കുട്ടികൾ സാമൂഹ്യ വിരുദ്ധസ്വഭാവം പ്രകടിപ്പിക്കുന്നതിന് വ്യത്യസ്ത കാരണങ്ങളുണ്ടാകാം.
മനഃശാസ്ത്രജ്ഞർ ഈ കാരണങ്ങളെ മൂന്നായി തരം തിരിച്ചിരിക്കുന്നു.
വ്യക്തിത്വ വൈകല്യങ്ങൾ
മസ്തിഷ്കക്ഷതം, ബുദ്ധിമാന്ദ്യം, നാഡീരോഗം, മനോവിക്ഷിപ്തി, സാമൂഹ്യവൈകൃതവ്യക്തിത്വം, മയക്കുമരുന്ന് ഉപയോഗിക്കുന്ന ശീലം തുടങ്ങിയ വ്യക്തിത്വ വൈകല്യങ്ങൾ ഡിലിങ് ക്വൻസിക്കിടയാക്കാവുന്നതാണ്.
മസ്തിഷ്കത്തിനേൽക്കുന്ന ക്ഷതങ്ങൾ ചില സന്ദർഭങ്ങളിൽ ആന്തരനിരോധങ്ങൾ ഇല്ലാതാക്കുകയും അക്രമാസക്തമായ പെരുമാറ്റത്തിനു കാരണമാകുകയും ചെയ്യുന്നു.
സാമൂഹ്യവിരുദ്ധ പ്രവണതകൾ പ്രകടിപ്പിക്കുന്ന കുട്ടികളിൽ ഏകദേശം അഞ്ചു ശതമാനത്തോളം പേർക്കു ബുദ്ധിമാന്ദ്യമുള്ളതായി പഠനങ്ങൾ തെളിയിക്കുന്നു.
തങ്ങളുടെ പ്രവൃത്തിയുടെ ഗുണദോഷഫലങ്ങൾ മനസ്സിലാക്കുവാനുള്ള മാനസികപക്വതയോ കഴിവോ ഇവർക്കില്ല.
തന്മൂലം മറ്റുള്ളവർക്ക് വിഷമമുണ്ടാക്കുന്ന പല പ്രവൃത്തികളും ഇവർ ചെയ്യാനിടയാകുന്നു.
ഡിലിങ് ക്വന്റുകളിൽ ഉദ്ദേശം പത്തുശതമാനത്തോളം മാനസികരോഗികളാണു.
തങ്ങൾക്ക് ഒരു പ്രയോജനവുമില്ലെങ്കിൽ പോലും വസ്തുക്കൾ മോഷ്ടിക്കുക, വീടുകളും മറ്റു കെട്ടിടങ്ങളും അഗ്നിക്കിരയാക്കുക എന്നിങ്ങനെ പല സാമൂഹ്യവിരുദ്ധകൃത്യങ്ങളും ഇവർ ചെയ്യാറുണ്ട്.
ഇത്തരം ഹീനപ്രവർത്തനങ്ങളാണ് ഇവരുടെ രോഗലക്ഷണങ്ങൾ.
സ്വന്തം ആവേഗങ്ങൾ നിയന്ത്രിക്കുവാൻ ഇവർ വളരെയധികം ശ്രമിക്കുന്നു.
ആവേഗങ്ങൾ നിയന്ത്രണാതീതമാകുമ്പോൾ കുറ്റകൃത്യങ്ങളിലേർപ്പെടുമെങ്കിലും ഇവർ പിന്നീട് വളരെയധികം പശ്ചാത്തപിക്കുന്നതായി കാണുന്നുണ്ട്.
ഡിലിങ് ക്വിന്റുകളിൽ ഉദ്ദേശം മൂന്നു തൊട്ട് അഞ്ചു ശതമാനത്തോളം പേർക്കു മനോവിക്ഷിപ്തി ഉള്ളതായി പഠനങ്ങൾ തെളിയിക്കുന്നു.